**210413**

**Құдай сіздің азап шегуіңізді түсінеді ме?**

***«Шынында Құдайдың Қызметшісі біздің қасіретімізді Өзіне алды, біздің ауруларымызды өз мойнымен көтерді. Оның ұрылып, азап шегуін Құдай бұйырған жаза деп ойладық! Алайда Құдайдың Қызметшісі біздің күнәларымыз үшін түйреліп, біздің әділетсіз істеріміз үшін құртылды. Оның тартқан жазасы бізге амандық пен тыныштық әкелді. Оның жараларының арқасында біз (рухани дертімізден) сауықтық.»***

***(Ишая 53:4-5)***

Дэвид Джейкобс есімді бала, рак ауруына шалдығып, ақыры сол аурудың кесірінен қайтыс болғанда оның жасы алтыда еді. Бірақ Дэвид ерлік көрсеткен шайқас кезінде осы батыл кішкентай бала бізге Ишая 9:11-дегі «Бәрін бір жас бала айдап, баға алады» деген сөздерді біздің есімізге түсіртеді. Бір күні, ол химиялық терапиядан өтпекші болып, кабинеттің алдында әкесі екеуі күтіп отырғанда, бір ақ шашты қарт кісі олардың қасында отырды.

Дэвид сол қарт кісіден: «Сәлеметсізбе, осыған дейін химиялық терапиядан өтіп көрдіңіз бе?» - деп сұрады.

Ол: «Ия» - деп жауап берді.

«Дәрігерлер инені салған кезде қатты ауырады ма?» - деп Дэвид сұрады.

«Иә, ауырады, - деді қарт. Бірақ содан кейін баланың уайымын басу үшін, ол: «Бірақ дәрігерлер мүмкіндігінше ауыртпай істеуге тырысады», - деп қосты.

Дэвид сол жерде бірнеше минут отырып, бәрін түсінуге тырысты, содан кейін қартқа бұрылып: «Сіз бір нәрсені нақты білесіз. Иса мұның қаншалықты ауыратынын біледі, өйткені оның басына тікенді тәж кигізілген болатын» - деп айтты. Осы сөздерді естігенде қарияның көздері жасқа толды.

Әлем бойынша, азап шеккендер қауымы көптеген әртүрлі жастарды, ұлттарды қамтиды. Егер сіз қазір қиын бір жағдайда болсаңыз, басқа адамдар да дәл сіз сияқты қиын жағдайлардан өтіп жатқандарына сенімді бола аласыз.